Deg wungal Nayla, agraw n taddart yella-d akken yuɣ tanumi yettili-d deg tejmaɛt, deg tazwara, ameqqran n taddart neɣ lamin ad d-yebdu awal, ad d-yessefhem iswi n ugraw, syin ad d-ifekk awal i wid yebɣan ad d-meslayen, acukan dima d wid yennumen ttmeslayen kan ara d-yemmeslayen, wiyaḍ sussumen, sellen d acu i dttmeslayen yirgazen mucaɛen deg taddart. Amaru ur imud ara azal i umdam, ulac ula d yiwen n yisem, maca tajmilt tuɣal i wawal.